Mads Yngve Storvik

Mads Yngve Storvik (født 1974)birthday.no er en norsk journalist og redaktør. I mars 2024 ble han ansatt som ny sjefredaktør i Romerikes Blad. 

Storvik har journalistutdanning fra Høgskolen i Volda, der han gikk ut i 1997. 

Han har arbeidet som journalist både i radio og avis. Han frilanset i Radio Vestvågøy i perioden 1990 til 1994, og var redaktør i 1994. Dette året frilanset han også for P4. Han arbeidet i Lofot-Tidende fra 1995 til 1996, før han ble journalist, vaktsjef og redaksjonssjef i NRK i årene 1997 til 2008.

Deretter hadde han stillingen som informasjonsdirektør i Posten Norge fram til 2014.

I årene 2014 til 2016 var han sjefredaktør i avisen Nationen og konsernsjef i Tun Media. I 2016 begynte han som nestleder sport og prosjektleder for OL i Discovery Networks Norge. I 2017 ble han administrerende direktør og sjefredaktør i Norsk Telegrambyrå. Senere ble han partner i lederrekrutteringsbyrået Visindi.

 Referanser 

 Kilder 
 «Mads Yngve Storvik blir ny toppsjef i NTB», Dagens Næringsliv 3. april 2017

Eksterne lenker


Kategori:Norske redaktører
Kategori:Fødsler i 1974